section_heading: Tajlandski tropik
paragraph_text: U prvom dijelu romana upoznajemo protagonista, 40-godišnjeg Michela, koji radi u Ministarstvu kulture. Živi u Parizu, ali kada saznaje da mu je otac umro, odlazi u mjesto negdje u provinciji. Tamo prisustvuje pogrebu, rekavši da se izvrsno uklopio jer izgleda sumorno. Saznaje da mu je zapravo otac ubijen, ali detektivu koji vodi istragu ne može puno pomoći, jer nije bio u najboljim odnosima s ocem. Konačno, ubojica priznaje zločin. To je brat kućne pomoćnice njegovog oca, 25-godišnje Aishe s kojom je njegov otac imao ljubavnu vezu. Međutim, on i Aisha nemaju nekakav poseban odnos, jer se ona seli u Pariz. Da bi zaboravio na privatne probleme, odlazi u agenciju Nouvelles Frontieres i rezervira putovanje na Tajland. Tamo se upušta u seksuane odnose s domaćim djevojkama, a djevojke iz svoje grupe, Francuskine, ne dira, iako su mu privlačne. Sudjeluje u raspravama o seksualnom turizmu. Jedini s kojim ima kakav-takav kontakt je Lionel. Nakon kraja putovanja, vraća se kući u Francusku.